CELEX: 62015CN0208
Language: lv
Date: 2015-05-05 00:00:00
Title: Lieta C-208/15: Lūgums sniegt prejudiciālu nolēmumu, ko 2015. gada 5. maijā iesniedza Kúria (Ungārija) – Stock ’94 Szolgáltató Zrt./Nemzeti Adó- és Vámhivatal Dél-dunántúli Regionális Adó Főigazgatósága (NAV)

20.7.2015   
            
            
               LV
            
            
               Eiropas Savienības Oficiālais Vēstnesis
            
            
               C 236/27
            
         Lūgums sniegt prejudiciālu nolēmumu, ko 2015. gada 5. maijā iesniedza Kúria (Ungārija) – Stock ’94 Szolgáltató Zrt./Nemzeti Adó- és Vámhivatal Dél-dunántúli Regionális Adó Főigazgatósága (NAV)
   (Lieta C-208/15)
   (2015/C 236/37)
   Tiesvedības valoda – ungāru
   
      Iesniedzējtiesa
   
   
      Kúria
   
   
      Pamatlietas puses
   
   
      Prasītāja: Stock ’94 Szolgáltató Zrt.
   
   
      Atbildētājs: Nemzeti Adó- és Vámhivatal Dél-dunántúli Regionális Adó Főigazgatósága (NAV)
   
      Prejudiciālie jautājumi
   
   
               1)
            
            
               Vai Padomes 2006. gada 28. novembra Direktīvas 2006/112/EK (1) par kopējo pievienotās vērtības nodokļa sistēmu (turpmāk tekstā – “PVN direktīva”) 1. panta 1. punkts, 2. panta 1. punkta a) un c) apakšpunkts, 14. panta 1. punkts, 24. panta 1. punkts, 73. pants, 78. panta b) punkts un 135. panta 1. punkta b) apakšpunkts ir jāinterpretē tādējādi, ka preču piegāde un aizdevuma piešķiršana, balstoties uz līgumu, kas noslēgts starp integrētāju un integrēto subjektu, ir atsevišķi un autonomi (distinct and independent) darījumi attiecībā pret aplikšanu ar PVN, vai tādējādi, ka tie šajā ziņā ir uzskatāmi par vienotu (single) darījumu, kura nodokļa bāzē papildus pretizpildījuma vērtībai par piegādātajām precēm ietilpst procenti par piešķirto aizdevumu?
            
         
               2)
            
            
               Gadījumā, ja PVN direktīvai ir atbilstoša šī pēdējā interpretācija, vai PVN direktīvu saistībā ar vienoto (single) darījumu, kurā ir ietverta gan preču piegāde, kurai piemēro PVN, gan pakalpojumu sniegšana, kura ir atbrīvota no PVN, var interpretēt tādējādi, ka attiecīgais darījums ir izņēmums no PVN vispārējas piemērojamības principa? Šādā gadījumā, kādi ir izpildāmie kritēriji?
            
         
               3)
            
            
               Vai atbildi uz iepriekš minētajiem jautājumiem ietekmē un ja tā, kādā veidā, fakts, ka integrētājs saskaņā ar līgumu var sniegt integrētajam subjektam papildu pakalpojumus pēc tā lūguma vai arī pirkt lauksaimniecības preces, kuras ir saražojis integrētais subjekts?
            
         
      (1)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 1. lpp.).